અક્ષય કુમાર જાતે ભલે વિવાદોથી દૂર રહેતા હોય, પરંતુ તેમની પત્ની ટ્વીંકલને કારણે તે અવારનવાર વિવાદોમાં સપડાતા રહે છે. ટ્વીંકલ ખન્ના પોતાના મનની વાત અને વિચારો છૂટથી જાહેર કરવા માટે જાણીતી છે અને કેટલીક વાર આને કારણે અક્ષય કુમારને ભોગવવાનું આવે છે. આ સિવાય અક્ષય કુમાર આ વર્ષે સોશિયલ મીડિયા પર પણ ખૂબ એક્ટિવ રહ્યાં છે. સર્જિકલ સ્ટ્રાઇક મુદ્દે અક્ષયે કરેલી ટ્વીટર પોસ્ટ ચર્ચાનો મુદ્દો બની હતી. અક્ષયે કહ્યું હતું કે, 'સર્જિકલ સ્ટ્રાઇક અંગે સૈનિકોનો વાંક કાઢવો કે તેમના વિશે કંઇ બોલવું અર્થહીન છે. રાજકાણીય વિવાદોમાંથી સૈનિકોને બાકાત રાખવા જોઇએ.' અક્ષય કુમારની પોસ્ટને ઘણા લોકોએ વધાવી લીધી હતી.